
Text rozhodnutia
Súd: Krajský súd Bratislava Spisová značka: 4Cb/10/2004 Identifikačné číslo súdneho spisu: 1004897956 Dátum vydania rozhodnutia: 07. 03. 2013 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2013:1004897956.5 ROZSUDOK V MENE SLOVENSKEJ REPUBLIKY Krajský súd v Bratislave pred samosudcom JUDr. Petrom Pospechom, v právnej veci žalobkyne: K. D., X..Č.. XXXXXX/XXXX, XXX XX E. Y., T. XX, práv. zast. JUDr. Ladislavom Megyerkom, advokátom,, M. R. Štefánika 73, 940 01 Nové Zámky, proti žalovanému: 1. dôchodková, a.s., Nám. 1. mája č. 14, 811 06 Bratislava, IČO: 31 400 469, o zaplatenie sumy 85.278,- Sk (2.830,71 Eur) istiny s príslušenstvom, takto r o z h o d o l : Žalovaný, 1. dôchodková, a.s. Bratislava, je povinný zaplatiť žalobkyni K. D., dlžnú sumu 2.830,71 Eur (85.278,- Sk) istiny so 16 % úrokom z omeškania z dlžnej sumy od 1.7.2003 do zaplatenia a trovy konania a právneho zastúpenia v sume 363,- Eur, na účet právneho zástupcu žalobkyne JUDr. Ladislava Megyerka, č.ú.: XXXXXXXXXX/XXXX, vedeného vo K.I., W..S.. Z. E. Y. a to do 3 dní od právoplatnosti rozhodnutia. o d ô v o d n e n i e : Žalobným návrhom, pôvodne došlým Okresnému súdu Bratislava I, si žalobkyňa uplatnila nárok na zaplatenie sumy 85.278,- Sk, na základe uzatvorenej zmluvy o odkúpení akcií 1. garantovanej, a.s., číslo B. XXXXXXXXX v počte 80 akcií za sumu 160.000,- Sk, ktorá nadobudla účinnosť dňa 2.4.2011. V časti II, v predmete zmluvy „B“, pod ods. 2 je uvedené, že ak o to akcionár požiada, zaväzuje sa žalovaný predčasne odkúpiť vyššie uvedené akcie a vyplatiť mu za ne do 3 mesiacov odo dňa, ku ktorému o to požiada, alikvótnu čiastku zníženú o poplatok vo výške 10% z nej. S poukazom na tieto ustanovenia, žalobkyňa dňa 30.4.2002 požiadala odporcu o zrušenie zmluvy o odkúpení akcií 1. garantovanej a.s., č. B. XXXXXXXXX a súčasne požiadala o vyplatenie vkladu vo výške 160.000,- Sk, s navýšením od 29.3.2001. Žalovaný zaslal žalobkyni dohodu o splácaní, ktorú žalobkyňa podpísala dňa 21.8.2002. Na základe tejto dohody bola žalobkyni žalovaným vyplatená suma 85.278,- Sk, avšak do dňa podania žaloby, nebola žalobkyni vyplatená zostávajúca časť dlžnej sumy 85.278,- Sk. Vzhľadom k nezaplateniu dlžnej sumy v lehote splatnosti, súčasťou nároku je aj úrok z omeškania vo výške dvojnásobku diskontnej sadzby NBS, vo výške 16,5 % od 1.7.2003 do zaplatenia dlžnej sumy. Výška úroku bola žalobkyňou upravená na 16 %. Listom zo dňa 27.10.2003, Okresný súd Bratislava I postúpil predmetný spor z dôvodu vecnej nepríslušnosti Krajskému súdu v Bratislave na ďalšie konanie, s poukazom na ust. § 9 ods. 3 písm. k/ OSP. V predmetnej veci bol vydaný platobný rozkaz pod č.k. 15 Rob/306/03 zo dňa 19.12.2003, proti ktorému bol podaný odpor, v ktorom žalovaný žiadal platobný rozkaz zrušiť a vec vrátiť na nové konanie a žalobný návrh zamietnuť ako nedôvodný. Krajský súd v Bratislave, ako súd vecne a miestne príslušný na konanie zistil, že predmetom sporu je zaplatenie zostávajúcej časti neuhradenej dlžnej sumy 85.278,- Sk, t.j. 2.830,71 Eur na základe uzatvorenej zmluvy o odkúpenie akcií 1. garantovanej, a.s. Z celkovej dlžnej sumy 160.000,- Sk na základe uzatvorenej Dohody o splácaní, nebolo vyplatených 85.278,- Sk. Vzhľadom k nezaplateniu dlžnej sumy si žalobkyňa uplatnila nárok na priznanie úroku z omeškania vo výške dvojnásobku diskontnej sadzby 8,25 % NBS. Písomným podaním, došlým Krajskému súdu v Bratislave bola upresnená výška úroku z omeškania na 16 % z dlžnej sumy od 1.7.2003 do zaplatenia. Predmetný spor bol rozhodnutý rozsudkom tunajšieho súdu pod č.k. 4Cb/10/2004 zo dňa 30.11.2004 s tým, že konajúci súd návrhu vyhovel a zaviazal žalovaného k zaplateniu dlžnej čiastky 85.278,- Sk. Vzhľadom k nezaplateniu dlžnej čiastky v lehote splatnosti, súd priznal žalobkyni aj úrok z omeškania vo výške 16% od 1.7.2003 až do zaplatenia. Proti tomuto rozhodnutiu bolo zo strany žalovaného podané odvolanie, v ktorom žalovaný žiadal žalobný návrh zamietnuť ako nedôvodný. Žalovaný požiadal o priznanie oslobodenia od zaplatenia súdneho poplatku za odpor, o ktorom konajúci súd rozhodol uznesením pod č.k. 4Cb/10/2004 zo dňa 9.6.2005. Toto uznesenie nadobudlo právoplatnosť dňa 2.1.2006, nakoľko odvolacím súdom, uznesením pod č.k. 2Obo/227/2005, bolo napadnuté uznesenie potvrdené. Po odvolaní žalovaného odvolací súd uznesením pod č.k. 2Obo 43/2012 zo dňa 13.9.2012 napadnutý rozsudok Krajského súdu v Bratislave zrušil a vrátil na nové konanie a rozhodnutie. V právnom usmernení odvolací súd uviedol, že súd prvého stupňa neskúmal a nevyhodnotil podmienky, za ktorých sa žalovaný mohol stať spätne vlastníkom akcií 1. garantovanej, a.s. Konajúci súd vykonal dokazovanie v zmysle uznesenia odvolacieho súdu a zistil, že žalobkyňa uplatnila svoj nárok v konkurznom konaní vo výške 85.278,- Sk a predmetná pohľadávka bola evidovaná vo zväzku 4437. Na prieskumnom pojednávaní SKP úpadcu - žalovaného, pohľadávku žalobkyne poprel a rozsudkom č.k. 10Cbi/2/2007 zo dňa 14.11.2007 súd zamietol incidenčnú žalobu žalobkyne. Uznesením konkurzného súdu - Krajského súdu v Bratislave, č.k. 1K/136/2004 zo dňa 15.5.2012 súd zrušil konkurz na majetok žalovaného z dôvodu nemajetnosti a súčasne zbavil JUDr. Petra Kubíka funkcie SKP. Právny zástupca žalobkyne sa ospravedlnil z pojednávania a súčasne dal súhlas k prejednaniu a rozhodnutiu sporu v neprítomnosti žalobkyne a jej právneho zástupcu. Žalobca však doručenie predvolania vykázal a u žalovaného došlo k vykázaniu doručenia podľa § 48 ods. 2 OSP. Vzhľadom k neprítomnosti oboch sporových strán, súd konal a rozhodol v ich neprítomnosti podľa § 101 ods. 2 OSP a podľa stavu v čase rozhodnutia podľa § 154 OSP. Po vykonanom dokazovaní vyhodnotil konajúci súd nárok žalobkyne za oprávnený a zaviazal žalovaného k zaplateniu dlžnej čiastky, po prepočte na Eur v sume 2.830,71 Eur. Vzhľadom k nezaplateniu zostatku dlžnej čiastky v lehote splatnosti, súd priznal žalobkyni úrok z omeškania vo výške 16 % od 1.7.2003 do zaplatenia dlžnej sumy. Výrok o trovách konania súd oprel o úspešnosť žalobkyne v spore, podľa § 142 ods.1 OSP a priznal jej trovy konania a právneho zastúpenia v celkovej sume 363,- Eur, v prepočte podľa konverzného kurzu Sk voči Eur. Tieto trovy pozostávajú zo zaplateného súdneho poplatku a trov právneho zastúpenia, ktoré je žalovaný povinný zaplatiť na účet právneho zástupcu žalobkyne, ktorý je uvedený vo výrokovej časti tohto rozhodnutia. Poučenie: : Proti tomuto rozhodnutiu možno podať odvolanie do 15 dní od jeho doručenia na Krajskom súde v Bratislave, písomne, dvojmo. V odvolaní sa má uviesť okrem všeobecných náležitostí (§ 42 ods.3 OSP), proti ktorému rozhodnutiu odvolanie smeruje, v akom rozsahu ho odvolávateľ napáda, v čom vidí odvolávateľ nesprávnosť postupu a rozhodnutia súdu

